สวัสดีค่ะ หนูเป็นประจำเดือนประมานวันที่31-4เดือนพ.ย.นี้ แล้วหนูมีอะไรกับแฟนไม่ได้ป้องกัน+กับแฟนแตกใน แล้วผ่านไปประมาน13ชม.หนูก็มีอีกครั้งโดยแตกในเหมือนเดิม แต่ครั้งนี้หนูได้กินยาคุมฉุกเฉิน แล้วหลังจากนั้นประมาน6วันหนูได้มีประจำเดือนมาประมาน3วัน วันแรกมากระปริบกะปรอย รู้สึกปวดท้องแต่ไม่ปวดท้องเหมือนทุกครั้งที่เคยปวด ปกติจะปวดจนทนไม่ไหวแล้วต้องหายากินวันนึง2-3เม็ด แต่ครั้งนี้ไม่ต้องกินเลยเพราะปวดน้อยมาก ซึ่งก่อนที่หนูเป็นเมนครั้งนี้แล้ว ก่อนหน้านี้ที่ยังไม่ได้มีอะไรกับแฟนหนูก็ได้เป็นเมนมาก่อนแล้ว ซึ่งก็คือหนูเป็นเมน2รอบใน1เดือน รอบแรกหนูเป็น31-4 แล้วได้เป็นอีกครั้งหลังที่หนูมีเพศสัมพันธ์กับแฟน เมนหนูมาอีกครั้งวันที่15-16-17 แล้วก็หาย อยากทราบว่าหนูจะท้องไหมคะ
สวัสดีค่ะ ...ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นถ้ากินภายในช่วงเวลาดังกล่าว มีโอกาสตั้งครรภ์ได้น้อยผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะเลือดที่ออกมาผิดปกติจึงอาจเป็นเลือดจากยาคุมหรือเลือดประจำเดือนจริงๆก็ได้แนะนำการซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ ถ้าไม่แน่ใจผล อาจไปยืนยันที่รพ.อีกครั้งและถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก